ΓΡΑΠΤΗ ΕΡΩΤΗΣΗ E-3200/97 υποβολή: Giulio Fantuzzi (PSE) προς την Επιτροπή (16 Οκτωβρίου 1997)

Θέμα: Ορθή ερμηνεία του όρου «μόσχος»

Ο όρος «μόσχος», που χρησιμοποιείται στην ευρωπαϊκή νομοθεσία για τον χαρακτηρισμό ενός είδους ζώου, που συχνά διαφέρει ανάλογα με το αν γίνεται αναφορά στους κανόνες περί προστασίας κατά την εκτροφή και τη μεταφορά, τις εισαγωγές από τρίτες χώρες, τις παρεμβάσεις στην αγορά ή τα ποιοτικά πρότυπα για τις δράσεις που αποσκοπούν στην προώθηση του βοείου κρέατος.

Θα μπορούσε η Επιτροπή να αναφέρει:

1. Αν υπάρχει ειδική διάταξη με βάση την οποία ορίζονται τα χαρακτηριστικά των ζώων από τα οποία παράγεται το κρέας που διατίθεται στο εμπόριο με την επωνυμία «μόσχος»;

2. Δεν συμφωνεί άραγε η Επιτροπή ότι πρέπει να ληφθούν μέτρα για την εναρμόνιση των χαρακτηριστικών των ζώων που ορίζονται ως «μόσχοι» σε ότι αφορά, ειδικότερα, το βάρος, την ηλικία, το είδος εκτροφής και τη μορφή σίτισης;

Απάντηση του κ. Fischler εξ ονόματος της Επιτροπής (14 Νοεμβρίου 1997)

1. Είναι γεγονός ότι δεν υφίσταται, σε κοινοτικό επίπεδο, ενιαία διάταξη με βάση την οποία ορίζονται τα χαρακτηριστικά των βοοειδών ανάλογα με τις ιδιότητές τους. Ωστόσο, βάσει των συγκεκριμένων προβλημάτων που τέθηκαν, καθιερώθηκαν οι ακόλουθοι ορισμοί:

- ως προς την οργάνωση αγοράς, κατ'αντιπαράθεση με τα χονδρά βοοειδή, το βάρος των ζώντων μόσχων δεν πρέπει να είναι ανώτερο των 300 χιλιόγραμμων (άρθρο 1 παράγραφος 2α) του κανονισμού (ΕΟΚ) αριθ. 805/68 του Συμβουλίου της 28ης Ιουνίου 1968 περί κοινής οργανώσεως αγοράς στον τομέα του βοείου κρέατος ((ΕΕ L 148 της 28.06.1968 ))) 7

- ως προς την καλή διαβίωση των ζώων, θεωρείται μόσχος κάθε βοοειδές ηλικίας κάτω των έξι μηνών (άρθρο 2 της οδηγίας 91/629/ΕΟΚ του Συμβουλίου της 19ης Νοεμβρίου 1991 για τη θέσπιση στοιχειωδών κανόνων για την προστασία των μόσχων ((ΕΕ L 340 της 11.12.1991 ))) 7

- ως προς την προώθηση του κρέατος, στους μόσχους κρεατοπαραγωγής πρέπει να χορηγείται, κατά την εκτροφή τους, υγρή διατροφή περιεκτικότητας σε προϊόντα γάλακτος τουλάχιστον μέχρι ποσοστού 60%, πρέπει να έχει ηλικία κάτω των έξι μηνών και βάρος σφαγίου κατώτερο των 140 χιλιόγρ., συμπεριλαμβανομένων των οργάνων της θωρακικής και κοιλιακής κοιλότητας 7 (βλ. παράρτημα Ι σημείο 3.5 του κανονισμού (ΕΟΚ) αριθ. 1318/93 της Επιτροπής της 28ης Μαΐου 1993 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με τις ενέργειες προώθησης και εμπορίας όσον αφορά το βόειο κρέας ποιότητας ((ΕΕ L 132 της 29.05.1993 ))) 7

- ως προς τη διαπίστωση των τιμών στις αντιπροσωπευτικές αγορές της Κοινότητας, πρόκειται είτε για μόσχο 8 ημερών ως 3 εβδομάδων (άρθρο 8 του κανονισμού (ΕΟΚ) αριθ. 610/77 της Επιτροπής της 18ης Μαρτίου 1977 περί του καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητος και της καταγραφής των τιμών ορισμένων άλλων βοοειδών μέσα στην Κοινότητα ((ΕΕ L 77 της 25.03.1977 ))), είτε για αδύνατο βοοειδές, μέσης ηλικίας μεταξύ 6 και 12 μηνών, γένους αρσενικού, μέσου βάρους κατώτερου ή ίσου προς 300 χιλιογρ. ζώντος βάρους (άρθρο 9 του ανωτέρω κανονισμού), ή για βοοειδές εμπορίας, που έχει εκτραφεί αποκλειστικά με γάλα ή παρασκευάσματα με βάση το γάλα και θανατώθηκε σε ηλικία έξι μηνών (άρθρο 10 του ανωτέρου κανονισμού).

2. Λαμβάνοντας υπόψη τους διάφορους στόχους, η Επιτροπή δε σκοπεύει να θεσπίσει ενιαίο ορισμό για τους μόσχους, ο οποίος θα μπορούσε να αποτελέσει κοινό σημείο αναφοράς.